Rangsang Tuban (Hanacaraka)/Kaca 18


Alihaksara
/kaca 018/

nodapaksa ;  sapinten kuwating estri ; winisesa ing kakung ;  sang ayu ; saya ajarem ing galih ;  rumaos ; cinidra ing resmi ;  nanging namung kendel ; sarwi amawas sang prabu ; 
sang nata uninga ; tansah winawas ing sang putri ;  rumaos kapaḍan ing karsa ; supé  bilih sang retna taksih angasta patrem ligan ; 
salebeting sang putri rinangkul ; sarwi binantalan ing asta tengen ; sang prabu dipunsuduk ing patrem ;  kenging kekulunging manah ; terns ing walikat ;  seda ; boten mawi sesambat ;  kasumerepan ing pawongan ceṭi ingkang jagi pasareyan ; sami ajrit karuna ; 
hoter salebeting kaḍaton ; sang putri boten mawi agragap ;  nanning cipta ; baḍé  suduk jiwa samangsa sampun nalaraken ing awoné  tindakipun sàng prabu ; 
kasaru ḍatengipun kyai patih ; saking wana lajĕng ajujug ing kaḍaton baḍé  lapur sarehing dinuta ;  ameningi hotering pura ; yen sang prabu seda kacidra ing sang putri ;  kyai patih gita ; lajĕng malebet ing kamar ;  pinanggih sang putri ; taksih wontĕn ing tilam ;  nanging patremipun katingal sampun kawrangkakaken ; sumeleh wontĕn ing pasareyan ; 
kyai patih ; alon pitaken ḍateng sang putri ;  tembungipun ; kadospundi ; dené  putri adi trahing panḍita teka nindakaken pan damel rajapati ingkang angere

jv Basa Jawa (Javanese)
Rangsang Tuban